vanden kerckmeests van hakendovel
en janne en lyebrechte van houthem
Item vand zaken geport voe meye en scepen van loeven tuschen
goerde schoemans en gheerde de briede als kerckmeests d kercken
van hakendovel in deen zijde en janne en lyebrechte van houthe
gebrueden in dande Aldaer de voirs gebrueden deden lesen
zeke scepen brieve van loeven dmede h yweyn wilen van
houthem ridde hoe vader gegoedt was int jair xiiii xxxii
juni xxi in xxiiii guilli schilden erflic op zeke goede
philips wilen van madeghem te weten opt hof va cleshe
met zijnre toebeh tot eleshem gelegen It opte beemde
geheten de cruysbeemde gelegen te hakendovel deden
voirt lesen de leveringhe dmede hen voe tgebreck vand
voirs renten en van zeken anden renten jong gecregen die
zij opte voirs goede oic hebben de selve goede met
meye en scepene van loeven gelevert en in handen gestelt
zijn welc leveringe geschiedde xxiii dage in april al
in welke leveringhe en scepen brieven de selve gebrueden
yeschen gehouden te werden dop de voirs kerckmeests
na dat zij verantwerdt hadden den voirs gebrueden van des
saken tegen hen te eene gedinghe trecht te nemen gestaen
souden hoewail de selve kerckmeests gheen pcuracie en
hadden deden lesen zeke scepen brieve van loeven dmede
van dienst
de kercke van hakendovel op zeke lasten hadden opte voirs
cruysbeemde xxix rijnsch gulden erflic en de leverige
dmede hen de selve beemde bij meye en scepen van loeve
gelevert waen Welcke scepen brieve jong waen dan de
scepen brieven d voirs gebrueden en oic hue leveringhe
dan de leveringhe d selv gebrueden mair vsochten
en hoepten d inne voe de voirs gebrueden gehouden te
werden mids eenre quitacien die de voirs wilen h
yweyn gegeven hadde d voirs kercken vanden voirs rente
uut eene beleide dmede hij geleidt was tot den goede
joffr agneesen weduwe pets wilen heyme die na
maels getruwt hadde den voirs philipse Welcke
quitacie zij deden inden rechte lesen hevet tvoniss
d scepen van loeven t maniss meyers gewijst datme
de voirs gebrueden houden soude in huer leveringen
vanden renten daf de brieve voe hen in rechte
gelesen waen en hadden de kerckmeests yet te volgen
dat zij dat daden metten rechte cor omib scabinis
ex lyemigen ja xxvii